
3. august 2026


PRODUKTRESUMÉ

for

Libeo, tyggetabletter


0.	D.SP.NR.
	
28625


1.	VETERINÆRLÆGEMIDLETS NAVN
	
Libeo
	Lægemidddelform: tyggetabletter
Styrker: 10 mg, 40 mg


2.	KVALITATIV OG KVANTITATIV SAMMENSÆTNING

Libeo 10 mg:
Hver tablet indeholder:
Aktivt stof:
Furosemid 		10 mg

Libeo 40 mg
Hver tablet indeholder:
Aktivt stof:
Furosemid 		40 mg

Hjælpestoffer: 
	Kvalitativ sammensætning af hjælpestoffer og andre bestanddele

	Kyllingesmag

	Gærekstrakt (Saccharomyces cerevisiae)

	Maltodextrin

	Magnesiumstearat

	Silica, kolloid vandfri

	Mikrokrystallinsk cellulose

	Croscarmellosenatrium

	Lactosemonohydrat



Kløverformede beige tabletter. Tabletterne kan deles i fire ens dele.


3.	KLINISKE OPLYSNINGER

3.1	Dyrearter, som lægemidlet er beregnet til

Hund.

3.2	Terapeutiske indikationer for hver dyreart, som lægemidlet er beregnet til

Behandling af ascites og ødem, især i forbindelse med hjerteinsufficiens. 

3.3	Kontraindikationer

Må ikke anvendes til hunde, der lider af hypovolæmi, hypotension eller dehydrering. 
Må ikke anvendes i tilfælde af nyresvigt med anuri.
Må ikke anvendes i tilfælde af elektrolytdeficiens.
Må ikke anvendes i tilfælde af overfølsomhed over for furosemid, sulfonamider eller over for et eller flere af hjælpestofferne.

3.4	Særlige advarsler

Den terapeutiske effektivitet kan reduceres ved øget indtagelse af drikkevand. Hvis dyrets tilstand tillader det, skal vandindtagelse reduceres til fysiologisk normale niveauer under behandlingen. 

3.5	Særlige forsigtighedsregler vedrørende brugen
	
Særlige forholdsregler vedrørende sikker brug hos de dyrearter, som lægemidlet er beregnet til:

Da tabletterne er med smag, skal de opbevares på et sikkert sted uden for dyrs rækkevidde. 
Furosemid skal anvendes med forsigtighed i tilfælde af forhåndseksisterende elektrolyt- og/eller væske-ubalance, nedsat leverfunktion (kan fremskynde leverkoma) og diabetes mellitus. I tilfælde af længerevarende behandling skal hydreringsstatus og serumelektrolytter regelmæssigt overvåges.
1-2 dage før og efter behandlingsstart med diuretika og ACE-hæmmer skal nyrefunktion og hydreringsstatus overvåges. 

Særlige forholdsregler for personer, der administrerer veterinærlægemidlet til dyr:

Ved overfølsomhed over for furosemid bør kontakt med veterinærlægemidlet undgås. Vask hænder efter anvendelse.
Håndtér ikke veterinærlægemidlet, hvis du er overfølsom over for sulfonamider, da overfølsomhed over for sulfonamider ligeledes kan medføre overfølsomhed over for furosemid. Hvis du udvikler symptomer efter eksponering, såsom hududslæt, skal du søge lægehjælp og vise lægen denne advarsel. Hævelse i ansigt, læber eller øjne eller åndedrætsbesvær er mere alvorlige symptomer og kræver øjeblikkelig lægehjælp.

I tilfælde af utilsigtet indtagelse, skal der straks søges lægehjælp og indlægssedlen eller etiketten bør vises til lægen.

Særlige forholdsregler vedrørende beskyttelse af miljøet:

Ikke relevant.

3.6	Bivirkninger

Hund:
	Sjælden
(1 til 10 dyr ud af 10.000 behandlede dyr):
	Blød fæces1
Dehydrering2
Elektrolytdeficiens (herunder hypokalæmi2, hyponatriæmi2)

	Ikke kendt (hyppigheden kan ikke estimeres ud fra forhåndenværende data)
	Hæmokoncentration3
Reduceret kredsløbsfunktion3 


1 Forbigående, mild og kræver ikke stop af behandlingen.
2 Ved længerevarende behandling.
3 På grund af furosemids vanddrivende virkning.

[bookmark: _Hlk66891708]Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Diegivning og laktation:

Laboratorieundersøgelser har afsløret teratogene virkninger.
  
Veterinærlægemidlets sikkerhed hos drægtige eller diegivende tæver er ikke fastlagt. Furosemid udskilles i modermælken.
Må kun anvendes i overensstemmelse med den ansvarlige dyrlæges vurdering af benefit/risk-forholdet til drægtige og diegivende dyr.

3.8	Interaktion med andre lægemidler og andre former for interaktion

Samtidig anvendelse med veterinærlægemidler, der indvirker på elektrolytbalancen (kortikosteroider, andre vanddrivende midler, amphotericin B, hjerteglykosider) kræver omhyggelig overvågning.
Samtidig anvendelse med aminoglycosider eller cefalosporiner kan øge nefrotoksiciteten.
Furosemid kan øge risikoen for sulfonamidallergi.
Furosemid kan ændre insulinbehovet hos diabetiske dyr.
Furosemid kan reducere udskillelsen af NSAID’er.
Doseringen skal eventuelt ændres ved langvarig behandling i kombination med ACE-hæmmere afhængigt af dyrets reaktion på behandlingen.
Der er fare for krydsreaktivitet over for sulfonamider.


3.9	Administrationsveje og dosering

Oral anvendelse.
1 til 5 mg furosemid/kg kropsvægt per dag, dvs. ½ til 2,5 tabletter pr. 5 kg kropsvægt for Libeo 10 mg eller ½ til 2,5 tabletter pr. 20 kg kropsvægt for Libeo 40 mg, givet som en enkelt dosis eller i to adskilte daglige doser. Afhængigt af sværhedsgraden af ødemet eller ascites eller i refraktære tilfælde, kan den daglige dosis fordobles.

Libeo 10 mg, eksempel på en måldosis på 1 mg/kg pr. indgivelse:

	
	Tabletter pr. indgivelse

	
	Libeo
10 mg

	2 – 3,5 kg
	¼

	3,6 – 5 kg
	½

	5,1– 7,5 kg
	¾

	7,6 – 10 kg
	1

	10,1– 12,5 kg
	1 ¼

	12,6 – 15 kg
	1 ½



Til hunde på 15,1 til 50 kg kropsvægt, brug Libeo 40 mg tabletter

Libeo 40 mg, eksempel på en måldosis på 1 mg/kg pr. indgivelse

	
	Tabletter pr. indgivelse

	
	Libeo 40 mg

	7,6 – 10 kg
	¼

	10,1-12,5 kg
	Brug Libeo 10 mg 

	12,6 – 15 kg
	Brug Libeo 10 mg

	15,1 – 20 kg
	½

	20,1 – 30 kg
	¾

	30,1 – 40 kg
	1

	40,1 – 50 kg
	1 ¼



Til hunde på 2 til 7,5 kg og 10,1 til 15 kg kropsvægt, brug Libeo 10 mg tabletter.

For at sikre korrekt dosering bør kropsvægten bestemmes så nøjagtigt som muligt.

Til vedligeholdelse bør dosis tilpasses af dyrlægen til den lavest effektive dosis afhængigt af hundens reaktion på behandlingen.
Dosis og behandlingsplan skal tilpasses efter dyrets tilstand. 
Hvis behandling sker som det sidste inden natten, kan det resultere i ubelejlig diurese om natten.
Anvisning til deling af tabletten: Læg tabletten på en plan overflade med dens kærvside ned mod overfladen (konveks side op). Tryk let med spidsen af pegefingeren vertikalt midt på tabletten for at dele den i to halvdele. Tryk derfor let på midten af én halvdel med pegefingeren for at bryde den i længden.

Tabletterne har smag og kan blandes med en mindre mængde foder, der gives før hovedmåltidet, eller indgives direkte i munden 

3.10	Symptomer på overdosering (og, hvis relevant, nødforanstaltninger og modgift)

Doser over de anbefalede kan forårsage kortvarig døvhed, elektrolyt- og væskebalanceproblemer med indvirkning på CNS (døsighed, koma, anfald) og hjertesvigt.
Behandlingen bør være symptomatisk.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens

Ikke relevant.

3.12	Tilbageholdelsestider

Ikke relevant


4.	FARMAKOLOGISKE OPLYSNINGER

4.1	ATCvet-kode: 
QC03CA01

4.2	Farmakodynamiske oplysninger

Furosemid er et potent vanddrivende middel, der øger urinvolumen. Furosemid hæmmer elektrolytresorption i de proximale og distale renale tubuli, og i den ascenderende gren af Henles slynge. Udskillelse af natriumioner, chloridioner og i mindre omfang kaliumioner, øges og dermed vandudskillelse. Furosemid har ingen effekt på kulsyreanhydrase. 

4.3	Farmakokinetiske oplysninger

Furosemid udskilles uændret i urin.
Efter oral indgivelse af produktet (5 mg/kg) absorberes furosemid hurtigt med maksimale plasmaniveauer (Cmax på 2126 ng/mL) inden for 1,1 time. Den terminale halveringstid er på 2,6 timer.

Furosemid udskilles overvejende via nyrerne i urinen (70 %) og via fæces. Plasmaproteinbindingen for furosemid er på 91 % og den estimerede fordelingsvolumen er på 0,52 L/kg. Furosemid metaboliseres i meget små mængder (hovedmetabolit: 4-chlor-5-sulfamoyl-anthranilsyre, ingen diuretisk aktivitet).

Hos hunde forårsager furosemid efter oral indgivelse en dosisafhængig stigning i urinvolumen, der starter 1 time efter indgivelse, når op på et maksimum 2-3 timer efter indgivelse og varer ca. 6 timer.


5.	FARMACEUTISKE OPLYSNINGER

5.1	Væsentlige uforligeligheder

Ikke relevant.

5.2	Opbevaringstid

10 mg: Opbevaringstid for veterinærlægemidlet i salgspakning: 30 måneder
40 mg: Opbevaringstid for veterinærlægemidlet i salgspakning: 36 måneder
Opbevaringstid efter første åbning af den indre emballage: 72 timer  

5.3	Særlige forholdsregler vedrørende opbevaring

Må ikke opbevares over 30°C.
Delte tabletter opbevares i den åbnede blisterpakning. 

5.4	Den indre emballages art og indhold

Libeo 10 mg:
(hvid PVC – PVDC – aluminium, varmeforseglet) indeholdende 10 tabletter pr. blisterpakning
Papæske med 10 tabletter indeholdende 1 blisterpakning med 10 tabletter
Papæske med 20 tabletter indeholdende 2 blisterpakninger med 10 tabletter
Papæske med 100 tabletter indeholdende 10 blisterpakninger med 10 tabletter
Papæske med 120 tabletter indeholdende 12 blisterpakninger med 10 tabletter
Papæske med 200 tabletter indeholdende 20 blisterpakninger med 10 tabletter

Libeo 40 mg:
(hvid PVC – PVDC – aluminium, svejset) indeholdende 8 tabletter pr. blisterpakning
Papæske med 8 tabletter indeholdende 1 blisterpakning med 8 tabletter
Papæske med 16 tabletter indeholdende 2 blisterpakninger med 8 tabletter
Papæske med 96 tabletter indeholdende 12 blisterpakninger med 8 tabletter
Papæske med 120 tabletter indeholdende 15 blisterpakninger med 8 tabletter
Papæske med 200 tabletter indeholdende 25 blisterpakninger med 8 tabletter
	
Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf

Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.


6.	NAVN PÅ INDEHAVEREN AF MARKEDSFØRINGSTILLADELSEN

Ceva Santé Animale
8 rue de Logrono
33500 Libourne
Frankrig

Repræsentant
Ceva Animal Health A/S
Porschevej 12 
7100 Vejle


7.	MARKEDSFØRINGSTILLADELSESNUMMER (-NUMRE)

10 mg: 51799
40 mg: 51800


8.	DATO FOR FØRSTE TILLADELSE

Dato for første markedsføringstilladelse: 13. maj 2014


9.	DATO FOR SENESTE ÆNDRING AF PRODUKTRESUMÉET

3. august 20526


10.	KLASSIFICERING AF VETERINÆRLÆGEMIDLER

B

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen
(https://medicines.health.europa.eu/veterinary).

